Echipa italiană Cagliari a pierdut joi seara, pe teren propriu, scor 2-3, cu formaţia AC Fiorentina, în ultima etapă din Serie A. Oaspeţii au marcat din penalti în minutul 90+11. A fost şi ultimul meci ca antrenor al lui Claudio Ranieri, tehnicianul lui Cagliari, scrie news.ro.
Anul trecut Claudio Ranieri a promovat cu Cagliari în Serie A, acum i-a salvat de la retrogradare, şi-a făcut datoria şi a decis să se retragă. Meciul cu AC Fiorentina a fost ultimul din cariera de antrenor a lui Ranieri, ajuns la 72 de ani.
Cagliari a avut ocaziile în prima repriză, dar scorul l-au deschis oaspeţii, în minutul 39, prin Bonaventura. Gazdele au egalat prin Prati, în minutul 64, iar Mutandwa le-a adus în avantaj, în minutul 85. Fiorentina a egalat după doar patru minute, la o fază în care Nico Gonzalez a profitat de defensiva visătoare a gazdelor, iar Lapadula a avut un gol anulat de VAR pentru ofsaid. Deşi meciul a fost prelungit cu doar cinci minute, oaspeţii au primit penalti, după o fază analizată de VAR, în minutul 90+11. S-a încheiat 3-2 pentru AC Fiorentina se află pe locul 8, cu 57 de puncte, în timp ce Cagliari este pe 15, cu 36 de puncte.